Stīvens Langs
Stīvens Langs (angļu: Stephen Lang; dzimis 1952. gada 11. jūlijā) ir amerikāņu aktieris. Pasaules slavu iemantojis ar galvenā antagonista lomu Džeimsa Kemerona zinātniskās fantastikas filmā "Avatars" (2009), par ko saņēmis arī Saturna balvu. Šo lomu atveidojis arī turpinājumā "Avatars: Ūdensceļš" (2022). Piedalījies arī tādās filmās kā Manhunter (1986), Last Exit to Brooklyn (1989), The Hard Way (1991), Gettysburg (1993), "Tombstona" (Tombstone, 1993), "Dievi un ģenerāļi" (Gods and Generals, 2003), "Sabiedrības ienaidnieki" (Public Enemies, 2009), "Vīri, kas skatās uz kazām" (The Men Who Stare at Goats, 2009), "Konans Barbars" (Conan the Barbarian, 2011), "Cilvēks tumsā" (2016), "Drosmīgais Breivens" (Braven, 2018), "Izsalkusī pilsēta" (2018) un "Cilvēks tumsā 2" (Don't Breathe 2, 2021).